**Υποερώτημα 3**

Κατά την συλλογή των δεδομένων θα πρέπει να εφαρμοστούν κάποιοι κανόνες μορφοποίησής τους έτσι ώστε να καταστεί δυνατή η χρήση τους από τους αλγόριθμους. Αρχικά οι πωλήσεις των προϊόντων θα καταγράφονται ως κωδικοί στην βάση δεδομένων. Μαζί θα καταγράφεται και η μέρα της αγοράς σε μορφή αριθμού από το 1 έως το 7 αναπαριστώντας κάθε μια από τις μέρες της εβδομάδας. Στην συνέχεια θα πρέπει να υπολογίζεται το πλήθος πωλήσεων του συγκεκριμένου αντικειμένου για κάθε μέρα. Στην συνέχεια, με την χρήση της πολυωνυμικής παλινδρόμησης θα βρούμε την συσχέτιση του κάθε προϊόντος με την ημέρα πώλησης. Μέσω των αποτελεσμάτων θα μπορέσουμε να προβλέψουμε προσεγγιστικά τις πωλήσεις για την εβδομάδα.